દાતાશ્રીઓના મુખ્ય સહયોગ, નામી-અનામી અનેક લોકોના શ્રમદાન અને સમય દાન તેમજ તત્કાલીન વડગામ ગ્રામપંચાયત પૂર્વ સરપંચ શ્રી મોઘજીભાઇ આર. ડેકલિયા તેમજ ગ્રામપંચાયત સભ્યશ્રીઓના જરૂરી સહ્કાર થકી વડગામ અંતિમધામ રીનોવેશનનું પ્રથમ બે ચરણ નું કાર્ય આપણે સૌ સફળતાપૂર્વક પૂર્ણ કરી શક્યા. આ જગ્યા ગામનું સારું દેખાય એવી અને જરૂરી સુવિધાયુક્ત તો બની જ ગઈ છે. ત્રીજા ચરણમાં આ ચોમાસામાં વડગામ અંતિમધામમાં યોગ્ય ઉપયોગી અને સુંદર વૂક્ષો રોપવામાં આવશે તેમજ મુખ્ય ઓટલા ઉપર ફૂલઝાડ ના કુંડાઓ પણ મુકવામાં આવશે જેથી આ જગ્યા થોડી Green Zone માં આવે. આ અંગે આ ક્ષેત્રના જાણકાર તજજ્ઞની સેવા લેવામાં આવશે જેથી કરીને યોગ્ય વ્રુક્ષો જરૂરી માવજત થકી સફળતાપૂર્વક ઉછેરી શકાય તેમાં થોડોક ખર્ચો કરવો પડે તો કરીએ પણ સારા વ્રુક્ષો ઉછેરવાનો પ્રયત્ન યોગ્ય માર્ગદર્શન હેઠળ કરવો છે . મૃતદેહને મુકવા માટે વિશેષ ઓટલો, બહારની જગ્યામાં આવેલી સ્મશાન સગડી ને પિલર ઉપર લેવી, ઓરડી શેડ ની બહારનો ઓટલો સુવ્યવસ્થિત કરવો , જલાઉ લાકડા માટેના સ્ટેન્ડ ઉપર શેડ , કોટ નું કલર કામ , કોટ ઉપર સુવાક્યો વગેરે કામગીરી પૂર્ણ કરવાના પ્રયત્નો ત્રીજા ચરણમાં કરવામાં આવશે. અંતિમ અને ચોથા ચરણમાં સ્મશાન છાપરી નું કામ બાકી રહે છે જે માટે તા. ૨૧.૦૫.૨૦૧૭ ના રોજ મળેલ મિટીંગમાં થયેલ ચર્ચા મુજબ વડગામના યુવા અગ્રણી શ્રી હિતેશભાઈ પી. ચૌધરી પોતાના બનતા પ્રયત્નો થકી સ્મશાન છાપરી માટે નિયમ મુજબ સાસંદ કે ધારાસભ્ય ની ગ્રાન્ટ મેળવવા પ્રયત્નો કરશે અને એ કામ પણ પૂર્ણ થશે. આમ અપ સૌ ગ્રામજનો નાં સાથ-સહકારથી અંતિમધામ નવનિર્માણ નું કામ યોગ્ય દિશામાં આગળ વધી રહ્યું છે.